b'\n_START_ARTICLE_\nDS \xc2\xabFramn\xc3\xa6s 3\xc2\xbb\n_START_SECTION_\nHistorikk\n_START_PARAGRAPH_\nFergen ble bygd som bygg nummer 1 ved Moss Verft 1908. Den fikk navnet \xc2\xabFramn\xc3\xa6s 3\xc2\xbb og gikk i rute mellom Framn\xc3\xa6s brygge ved Skillebekk i Kristiania og Dronningen og Oscarshall p\xc3\xa5 Bygd\xc3\xb8y. Under 1. verdenskrig ble fergen overfl\xc3\xb8dig og solgt til Christiansund Dampbaadsamlag i 1916, \xc3\xa5ret etter seilte den til Kristiansund rundt kysten for egen maskin. Etter \xc3\xa5 ha kj\xc3\xb8rt som sundb\xc3\xa5t i 34 \xc3\xa5r ble den tatt ut av trafikk 20. februar 1951 som den siste sundb\xc3\xa5ten som var drevet med damp._NEWLINE_P\xc3\xa5 slutten av 1950-tallet ble den solgt som lekter til R\xc3\xb8rvik i Nord-Tr\xc3\xb8ndelag. 2003 ble det besluttet \xc3\xa5 gjenoppbygge b\xc3\xa5ten under ledelse av Stiftelsen Framn\xc3\xa6s. Den ble tatt i bruk 16. juni 2012 etter gjenoppbygning av den opprinnelige fergen fra 1908 med utstrakt bruk av originaldeler. Ogs\xc3\xa5 den opprinnelige dampmaskinen er restaurert, den brukes imidlertid bare til demonstrasjon, fergen selv drives av en dieselmotor.'